CELEX: 32006D0600
Language: et
Date: 2006-09-04 00:00:00
Title: 2006/600/EÜ: Komisjoni otsus, 4. september 2006 , millega kehtestatakse teatavate ehitustoodete välisele tulele vastupidavuse klassid seoses kahekordselt metalliga pealistatud kihiliste katusepaneelidega (teatavaks tehtud numbri K(2006) 3883 all)   (EMPs kohaldatav tekst)

7.9.2006   
            
            
               ET
            
            
               Euroopa Liidu Teataja
            
            
               L 244/24
            
         KOMISJONI OTSUS,
   4. september 2006,
   millega kehtestatakse teatavate ehitustoodete välisele tulele vastupidavuse klassid seoses kahekordselt metalliga pealistatud kihiliste katusepaneelidega
   (teatavaks tehtud numbri K(2006) 3883 all)
   (EMPs kohaldatav tekst)
   (2006/600/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta, (1) eriti selle artikli 20 lõiget 2,
   ning arvestades järgmist:
   
               (1)
            
            
               Direktiiviga 89/106/EMÜ on ette nähtud, et ehitiste erinevate kaitsetasemete arvestamiseks riigi, piirkondlikul või kohalikul tasandil võib olla vaja kehtestada tõlgendusdokumentides iga olulise nõude puhul toodete toimivusklassid. Kõnealused dokumendid on avaldatud pealkirja all “Komisjoni teatised nõukogu direktiivi 89/106/EMÜ tõlgendusdokumentide kohta”. (2)
               
            
         
               (2)
            
            
               Tuleohutuse olulise nõude puhul loetletakse tõlgendusdokumendis nr 2 mitu omavahel seotud meedet, mis koostoimes määratlevad liikmesriikides mitmel viisil väljatöötatavad tuleohutusstrateegiad.
            
         
               (3)
            
            
               Tõlgendusdokumendis nr 2 täpsustatakse üht neist meetmetest kui tule ja suitsu tekke ja leviku piiramist konkreetsel alal tulekahju arengut soodustavate ehitustoodete omaduste piiramise abil.
            
         
               (4)
            
            
               Kõnealuse piiramise ulatust saab väljendada ainult ehitustoodete erinevate tulele vastupidavuse astmete kaudu lõppkasutuse tingimustes.
            
         
               (5)
            
            
               Klasside süsteem on ühtlustatud lahendusena vastu võetud komisjoni 21. augusti 2001. aasta otsusega 2001/671/EÜ, millega rakendatakse nõukogu direktiivi 89/106/EMÜ katuste ja katusekatete liigitamise suhtes välisele tulele vastupidavuse järgi. (3)
               
            
         
               (6)
            
            
               Teatavate ehitustoodete puhul tuleb kasutada otsusega 2001/671/EÜ kehtestatud klassifikatsiooni.
            
         
               (7)
            
            
               Otsuses 2001/671/EÜ sätestatud klassifikatsiooniga on teatavate katuste ja katusekatete välisele tulele vastupidavus selgelt määratletud ja see on liikmesriikide tuleohutust reguleerivate õigusaktide väljatöötajatele nii hästi teada, et nad ei nõua kõnealuse toimivusnäitaja katsetamist.
            
         
               (8)
            
            
               Käesoleva otsusega ettenähtud meetmed on kooskõlas alalise ehituskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas sätestatakse ehitustooted, mis vastavad välise tulele vastupidavuse osas kõigile nõuetele, ilma et neid oleks vaja täiendavalt katsetada.
   Artikkel 2
   Otsusega 2001/671/EÜ vastuvõetud välisele tulele vastupidavuse klassifikatsiooni järgi sätestatakse kohaldatavad erinevate ehitustoodete eriklassid käesoleva otsuse lisas.
   Artikkel 3
   Vajadusel käsitatakse tooteid seoses nende lõppkasutustingimustega.
   Artikkel 4
   Käesolev otsus on adresseeritud liikmesriikidele.
   
      Brüssel, 4. september 2006
      
         
            Komisjoni nimel
         
         
            asepresident
         
         Günter VERHEUGEN
      
   
   
      (1)  EÜT L 40, 11.2.1989, lk 12. Direktiivi on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      (2)  EÜT C 62, 28.2.1994, lk 1.
   
      (3)  EÜT L 235, 4.9.2001, lk 20.
   
      LISA
      Käesolevas lisas sätestatud tabelis loetletakse ehitustooted, mis vastavad kõigile välisele tulele vastupidavuse nõuetele, ilma et neid oleks vaja katsetada.
      Tabel
      KAHEKORDSELT METALLIGA PEALISTATUD KIHILISTE KATUSEPANEELIDE VÄLISELE TULELE VASTUPIDAVUSE KLASSID
      
                  Toode (1)
                  
               
               
                  Toote üksikasjad
               
               
                  Minimaalse tihedusega südamik
               
               
                  Klass (2)
                  
               
            
                  Teras-, roostevaba teras- või alumiiniumkattega kihilised katusepaneelid
               
               
                  Kooskõlas standardiga EN 14509 (1)
                  
               
               
                  PUR 35 kg/m3
                  
                  või
               
               
                  BROOF (t1)
               
            
                  MW (lamellid) 80 kg/m3
                  
                  või
               
               
                  BROOF (t2)
               
            
                  MW (täislaiad plaanid) 110 kg/m3
                  
               
               
                  BROOF (t3)
               
            
            
         (1)  Välise metallprofiiiliga paneelid, mis koosnevad:
      
                  —
               
               
                  teras- ja roostevabast terasest katte miinimumpaksus 0,4 mm;
               
            
                  —
               
               
                  alumiiniumkatte miinimumpaksus 0,9 mm;
               
            
                  —
               
               
                  iga kahe paneeli vahelise pikivuugi juures katab väline metallprofiil kinnitusharja ning ulatub vähemalt 15 mm kinnitusharja teise külje alla; või täielikult kinnitusharja kattev metallist katteliist; või tõstetud püstine pikivuugi metallist kinnitusäär;
               
            
                  —
               
               
                  iga ristsuunalise vuugi puhul välise metallprofiili ülevalts vähemalt 75 mm;
               
            
                  —
               
               
                  ilmastikukindel vedelalt peale kantav PVC värvi kaitsekiht kuni kuivanud kihi paksusega 0,200 mm, PCS mitte suurem kui 8,0 ja maksimaalne kuivmass kuni 300 g/m2 või muu sarnaste näitajatega värvkate;
               
            
                  —
               
               
                  minimaalne tuletundlikkuse klass D-s3, d0, kaitsmata kinnitusäär vastavalt standardile EN 13501-1.
               
            
         (2)  Otsuse 2001/671/EÜ lisa tabelis sätestatud klassid.
      Kasutatud tähised: PUR =polüuretaan; MW = mineraalvill; PVC = polüvinüülkloriid; PCS = põlemiskoormus.